OpenLLM-France/wikimedia huggingface dataset:
# Beattyville (Kentucky)

Beattyville Kentuckyko hiri bat da. Lee konderrian kokatua dago. 2010ean 1.307 biztanle zituen, 5,45 kilometro koadrotan banatuta.

## Ikus, gainera

* Lee konderria

## Kanpo estekak

* Datuak: Q2485781
* Multimedia: Beattyville, Kentucky / Q2485781
# Beau-père (filma)

Beau-père (euskaraz: «ugazaita») 1981eko Bertrand Blier frantziar zinema zuzendarien komedia dramatikoa da, izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Rémi bere emaztearekin, Martinerekin, lan desiragarri bat aurkitzeko gehiegi zahartzen ari den modeloa, eta Marion 14 urteko alabaordearekin bizi den pianista bat da. Martine auto istripu batean hiltzen denean, Marionek Rémirekin bere apartamentuan geratzeko gogoa adierazten du, baina bere aita Charlyk eramaten du, Rémi gustatzen ez zaion alkoholiko batek. Marion itzuli egingo da, aitaren gaitzespena gorabehera, eta umezain lanetan arituko da Rémik piano eskolak ematen dituen bitartean. Laster, Marionek Rémiri esaten dio fisikoki erakartzen duela, baina berak ez ditu bere aurrerapenak onartzen, adin txikia delako.

## Aktoreak

* Patrick Dewaere: Rémi.
* Ariel Besse: Marion.
* Maurice Ronet: Charly.
* Geneviève Mnich: Simone.
* Maurice Risch: Nicolas.
* Rose Thiéry: Mme Doullens.
* Nathalie Baye: Charlotte.
* Nicole Garcia: Martine.

## Erreferentziak

* ↑ (Ingelesez) Kehr, Dave. «Beau Pere» Chicago Reader.

## Kanpo estekak

* Datuak: Q2893048
# Beatriz y los cuerpos celestes

Beatriz y los cuerpos celestes 1998. urtean Lucía Etxebarriak argitaraturiko eleberria. 272 orrialde dauzka eta gaztelaniaz idatzita dago. Nadal sariaren irabazlea, «El Mundo» egunkariak XX. mendeko ehun eleberri onenen artean sailkatu zuen.

## Sinopsia

Oharra: Atal honek istorio osoa edo amaiera argitzen du.
Beatriz zalantzaz eta segurtasun-gabeziaz beteriko madrildar nerabea da. Mónica eskolakide xarmagarri eta desinhibitua ezagutu ondoren, drogaz eta gehiegikeriaz betetako gauak biziko da, baita diskoteketan drogak saltzeraino ere. Mónicak Beatrizen sentimenduak sumatu eta lakrikunkeriatan ibiltzeari ekingo dio.

## Erreferentziak

* ↑ «Lista completa de las 100 mejores novelas» El Mundo 2001/01/13.

## Kanpo estekak

* Datuak: Q5724251
# Beatty (Nevada)

Beatty Ameriketako Estatu Batuetako erroldak esleitutako leku bat da. Nye konderrian kokatuta dago, Nevada estatuan. 880 biztanle ditu, 451,012859 kilometro koadroko azaleran banatuta.

## Ikus, gainera

* Nye konderria

## Kanpo estekak

* Datuak: Q813330
* Multimedia: Beatty, Nevada / Q813330
# Beatus ille

Beatus ille latinezko esamolde bat da, «zorionekoa hura» esan nahi duena, Horazio erromatar poetak idatzia. Aipagaitzat du herriko bizitza lasaia, hirietako bizimoduarekin alderatuta. Ohikoa zen Pizkundeko literatur topikotzat, Carpe diem («aprobetxa ezazu une bakoitza»), Tempus fugit («denbora azkar joaten da») eta Locus amoenus («leku idealizatua») esamoldeekin batera.

## Iturria

Esamolde hau Horazio poeta erromatarraren bertso batzuetatik dator (Horazio, Epodoak 2, 1):
'Beatus ille qui procul negotiis,
ut prisca gens mortalium,
paterna rura bubus exercet suis
solutus omni faenore
neque excitatur classico miles truci
neque horret iratum mare
forumque vitat et superba civium
potentiorum limina.

## Kanpo estekak

* Datuak: Q923046

## Erreferentziak

* ↑ «Horace: Epodes» www.thelatinlibrary.com (Noiz kontsultatua: 2023-03-02).
# Beatriz Álvarez-Guerra

Beatriz Álvarez-Guerra (Madril, 1994 – Cotobade, Pontevedra, Galizia, 2022ko urriaren 4a) madrildar aktorea izan zen.

## Biografia

Arte Dramatikoa eta Ikus-entzunezko Ekoizpena ikasi zituen, eta Estudio Work in Progress, Actores Madril eta Central de Cine-n ikasi zuen.

## Lan ibilbidea

'Los Inocentes', 'Todo al Rojo' eta 'El tiempo' film laburretan parte hartu zuen, eta 'Anclados' telesailean ezagun egin zen. Te fuiste antes filmean ere parte hartu zuen.

## Heriotza

2022ko urriaren 4an, 28 urte zituela, itota hil zen zirkulazio-istripu batean, senargaia gidabaimenik gabe zihoala, Almofrei ibaiaren hondoan, Ponte Loureiro parean, zegoen ibilgailua erori zenean.

## Erreferentziak

* 1 2 3 LOS40. (2022-10-06). Muere la actriz Beatriz Álvarez-Guerra a los 28 años de edad a causa de un trágico accidente. .
* ↑ ¿Quién era y de qué murió la actriz Beatriz Álvarez-Guerra?. El Espectador 2022-10-07.
* ↑ LOS40. (2022-10-06). Muere la actriz Beatriz Álvarez-Guerra a los 28 años de edad a causa de un trágico accidente. .
* 1 2 NacióDigital. Mor l'actriu Beatriz Álvarez-Guerra als 28 anys en un accident de trànsit | NacióDigital. .
* ↑ La fallecida en el accidente de Cotobade, una actriz de cine y teatro de Madrid con numerosos trabajos. 2022-10-05.
* ↑ Veinte años después Ponte Loureiro se cobra una nueva vida. 2022-10-06.

## Kanpo estekak

* Datuak: Q114555274
# Beattock

Beattock, Eskoziako herri bat da, Dumfries eta Galloway eremu administratiboan.

## Kanpo estekak

* Datuak: Q4877300
* Multimedia: Beattock / Q4877300
# Blaxploitation

Blaxploitation, 1970eko hamarkadan AEBetan puri-purian egondako zinemaren genero bat da, gerora ere genero honetako filmak egin izan dira, baina kopuru askoz ere apalagoan. Genero honetan, afroamerikarrek paper protagonista duinak dauzkate, ordurarteko bigarren mailako edota garrantzi eskazeko paperak alboratuz, maiz biktimak, morroiak edo esklaboak.
Izena hitz-elkarketa batetik sortua da, "black" eta "exploitation".
Genero honetako eszena ohikoenetako bat, funk musikaren doinuaz lagunduriko auto lasterketa kale eszena da. Berez, nahiko genero hiritarra da, nagusiki estatubatuar hirietako auzunetan bizi diren afroamerikarren bizimodua islatzen baidu. Bestalde, film honetako pertsonaia askok garai hartan modan zegoen afro horrazkera dute.

## Film nabarmenak

* Sweet Sweetback's Baadasssss Song (1971)
* Shaft (1971)
* Blacula (1972)
* Superfly (1972)
* Across 110th Street (1972)
* Shaft's Big Score! (1972)
* Cleopatra Jones (1973)
* Five on the Black Hand Side (1973)
* Shaft in Africa (1973)
* Foxy Brown (1974)
* Three the Hard Way (1974)
* Abby (1974)
* Uptown Saturday Night (1974)
* Boss Nigger (1975)
* Cooley High (1975)
* Cornbread, Earl and Me (1975)
* Mandingo (1975)
* Sparkle (1976)
* Penitentiary (1979)

## Aktore nabarmenak

* Richard Roundtree
* William Marshall
* Richard Lawson
* Jim Kelly
* Melvin Van Peebles
* Tamara Dobson
* Pam Grier
* Antonio Fargas

## Kanpo estekak

* Datuak: Q883179
* Multimedia: Blaxploitation / Q883179
# Blayaisko zentral nuklearra

Blayaisko zentral nuklearra Braud-et-Saint-Louis udalerrian, Blayais eskualdean, kokatuta dagoen zentral nuklear bat da. Gironda estuarioaren ondoan kokaturik, zentralak 900 MW-ko lau erreaktore ditu, 1986ko maiatzaren 29an martxan jarri zituztenak. Électricité de France enpresak kudeatua, bertan 1.300 langile inguru lan egiten dute.

## Erreferentziak

* ↑ (Ingelesez) IAEA PRIS Power Reactor Information System - France. .

## Kanpo estekak

* Datuak: Q1739363
* Multimedia: Blayais Nuclear Power Plant / Q1739363
# Blaydon-on-Tyne

Blaydon-on-Tyne, Ingalaterrako ipar-ekialdean dagoen udalerri bat da, Tyne eta Wear konderrian.
2011n 15.155 biztanle zituen.
* Datuak: Q933113
* Multimedia: Blaydon / Q933113
# Blayeko barrutia

Blayeko barrutia Gironda departamenduaren barruan dagoen Frantziako barruti bat da. 54.136 biztanle ditu 696 kilometro koadrotan. Guztira 55 udalerri ditu. Bere hiriburua Blaye da.

## Udalerriak

* Anglade
* Aubie-et-Espessas
* Bayon-sur-Gironde
* Berson
* Blaye
* Bourg
* Braud-et-Saint-Louis
* Campugnan
* Cars
* Cartelègue
* Cavignac
* Cézac
* Civrac-de-Blaye
* Comps
* Cubnezais
* Cubzac-les-Ponts
* Donnezac
* Étauliers
* Eyrans
* Fours
* Gauriac
* Gauriaguet
* Générac
* Lansac
* Laruscade
* Marcenais
* Marcillac
* Marsas
* Mazion
* Mombrier
* Peujard
* Plassac
* Pleine-Selve
* Prignac-et-Marcamps
* Pugnac
* Reignac
* Saint-André-de-Cubzac
* Saint-Androny
* Saint-Antoine
* Saint-Aubin-de-Blaye
* Saint-Caprais-de-Blaye
* Saint-Christoly-de-Blaye
* Saint-Ciers-de-Canesse
* Saint-Ciers-sur-Gironde
* Saint-Genès-de-Blaye
* Saint-Gervais
* Saint-Girons-d'Aiguevives
* Saint-Laurent-d'Arce
* Saint-Mariens
* Saint-Martin-Lacaussade
* Saint-Palais
* Saint-Paul
* Saint-Savin
* Saint-Seurin-de-Bourg
* Saint-Seurin-de-Cursac
* Saint-Trojan
* Saint-Vivien-de-Blaye
* Saint-Yzan-de-Soudiac
* Salignac
* Samonac
* Saugon
* Tauriac
* Teuillac
* Villeneuve
* Virsac

## Kanpo estekak

* Datuak: Q268470
# Blazar

Blazarra Lurrerantz zuzendutako zurruta erlatibista igortzen duen galaxia-nukleo aktiboa da. Zurruzta ia argiaren abiaduran higitzen den ionizatutako materiaz osatuta dago. Blazarrak oso energia-iturri indartsuak dira espektro elektromagnetikoan, baina batez ere gamma fotoienak. Hala ere, oso denbora laburrean (ordu edo egun gutxietan) distiran gorabehera handiak izaten dituzte.
Blazarra astronomiako eta energia handiko astrofisikako ikergai garrantzitsuetako bat da. Hauek ikertzeak akrezio-diskoen eta zurrusten propietateak, galaxien erdiguneko zulo beltz supermasiboak eta inguruko galaxiak, eta energia handiko fotoien, izpi kosmikoen eta neutrinoen igorpena ikertzea dakar berekin.
2018ko uztailean IceCube Neutrino Behatokiak iragarri zuen 3.700 milioi argi-urtera dagoen blazar batetik zetorren neutrino bat detektatu zuela 2017ko irailean. Hau izan zen neutrino detektore batek argizagi baten kokapena aurkitu zuen lehenengo aldia.

## Erreferentziak

* 1 2 «Energia handiko neutrinoen lehen iturria aurkitu dute: blazar bat» (pdf) Elhuyar aldizkaria 2018ko iraila (Noiz kontsultatua: 2018ko urriaren 5a).

## Kanpo estekak

* Datuak: Q221221
* Multimedia: Blazars / Q221221
# Blaze of Glory

Blaze of Glory Jon Bon Jovi Bon Jovi talde estatubatuarreko abeslariaren bakarkako lehen estudio albuma da, taldearen lehen atsedenaldian argitaratu zena. Disko honetan Young Guns II filmaren abesti ofiziala izan zen abestia dago, diskoaren izen berarekin. Gainera, urrezko globo bat irabazi zuen.

## Abestien zerrenda

| Zenb. | Abestia | Luzera |
| 1. | Billy Get Your Guns | 4:49 |
| 2. | Miracle | 5:09 |
| 3. | Blaze of Glory | 5:40 |
| 4. | Blood Money | 2:34 |
| 5. | Santa Fe | 5:41 |
| 6. | Justice in the Barrel | 6:49 |
| 7. | Never Say Die | 4:54 |
| 8. | You Really Got Me Now | 2:24 |
| 9. | Bang a Drum | 4:36 |
| 10. | Dyin' Ain't Much of a Livin | 4:46 |
| 11. | Guano City | 1:00 |

## Bideoak

* Blaze of Glory
* Miracle
* Dyin' Ain't Much of a Livin

## Kanpo estekak

* Datuak: Q804419
# Blacksburg (Virginia)

Blacksburg Ameriketako Estatu Batuetako inkorporatutako herri bat da. Montgomery konderrian kokatuta dago, Virginia estatuan. 44.826 biztanle ditu, 51,601236 kilometro koadroko azaleran banatuta.

## Ikus, gainera

* Montgomery konderrian

## Kanpo estekak

* Datuak: Q285816
* Multimedia: Blacksburg, Virginia / Q285816
# Blackskull

Blackskull, formalki Ballygunaghan (irlanderaz: Baile Uí Dhuinneagáin) Ipar Irlandako herri txiki bat da, Down konderrian dagoena. 2001ko erroldaren arabera 168 biztanle zituen.

## Kanpo estekak

* Datuak: Q4923358
* Multimedia: Blackskull / Q4923358
# Blackstone (Massachusetts)

Blackstone Ingalaterra Berriko herri bat da, Worcester, Ameriketako Estatu Batuetako Massachusetts estatuan. Azken zentsuaren arabera 9.208 biztanle zituen.

## Kanpo estekak

* Datuak: Q3640815
* Multimedia: Blackstone, Massachusetts / Q3640815
# Blackrod

Blackrod, Ingalaterrako iparraldean dagoen udalerri bat da, Manchester Handian.
2011n 4.548 biztanle zituen.
* Datuak: Q1615879
* Multimedia: Blackrod / Q1615879
# Blackville (Hego Carolina)

Blackville Ameriketako Estatu Batuetako inkorporatutako herri bat da. Barnwell konderrian kokatuta dago, Hego Carolina estatuan. 1.923 biztanle ditu, 23,398966 kilometro koadroko azaleran banatuta.

## Ikus, gainera

* Barnwell konderrian

## Kanpo estekak

* Datuak: Q2464650
* Multimedia: Blackville, South Carolina / Q2464650
# Blacksburg (Hego Carolina)

Blacksburg Ameriketako Estatu Batuetako inkorporatutako herri bat da. Cherokee konderrian kokatuta dago, Hego Carolina estatuan. 1.889 biztanle ditu, 4,847681 kilometro koadroko azaleran banatuta.

## Ikus, gainera

* Cherokee konderrian

## Kanpo estekak

* Datuak: Q3243604
* Multimedia: Blacksburg, South Carolina / Q3243604
# Blackshear (Georgia)

Blackshear Georgiako estatuko hiri bat da. Chatham konderrian kokatua dago. 2010ean 3.445 biztanle zituen, 11,30 kilometro koadrotan banatuta.

## Ikus, gainera

* Chatham konderria

## Kanpo estekak

* Datuak: Q670594
* Multimedia: Blackshear, Georgia / Q670594
# Blacksville (Mendebaldeko Virginia)

Blacksville Ameriketako Estatu Batuetako herri bat da. Monongalia konderrian kokatuta dago, Mendebaldeko Virginia estatuan. 118 biztanle ditu, 0,799553 kilometro koadroko azaleran banatuta.

## Ikus, gainera

* Clarendon konderria

## Kanpo estekak

* Datuak: Q2378006
* Multimedia: Blacksville, West Virginia / Q2378006
# Blackthorn

Blackthorn 2011. urtean Mateo Gilek zuzendutako film luzea da.

## Sinopsia

Oharra: Atal honek istorio osoa edo amaiera argitzen du.
Estatu Batuetatik hanka egin ostean, Butch Cassidy iheslari ospetsua Bolivian hil zuten tiroz 1908an, Sundance Kid bere lagunarekin batera. Hala dio bertsio ofizialak. Baina, egia esateko, hogei urte ezkutuan eman ditu, eta orain etxera itzuli nahiko du. Hala dabilela, meatze batean lan egiten duen ingeniari espainiar gazte batekin topo egingo du. Meatzean lapurreta egin berri du ingeniariak. Eta Boliviako enpresaririk garrantzitsuenarena izango da meatzea…

## Pertsonaiak

* Sam Shepard: James Blackthorn/Butch Cassidy
* Eduardo Noriega: Eduardo Apodaca
* Stephen Rea: Mackinley
* Magaly Solier: Yana
* Nikolaj Coster-Waldau: James gaztea
* Pádraic Delaney: Sundance Kid
* Dominique McElligott: Etta Place
* Daniel Aguirre: Ivan
* Luis Bredow: Doktorea
* Fernando Gamarra: Banku zuzendaria
* Maria Luque: Tabernaria
* Cristian Mercado: Boliviako Armadako jenerala

## Erreferentziak

* ↑ Donostiako Zinemaldia. Blackthorn (Blackthorn. Nora gabe) • Mateo Gil. .

## Kanpo estekak

* (Ingelesez) Filma imdb.com webgunean
* Datuak: Q593718
# Blackwall (Londres)

Blackwall, Erresuma Batuko Londres hiriburuaren ekialdean dagoen auzo bat da, Tower Hamlets barrutian. East London eremuan dago.
2011n 19.461 biztanle zituen.

## Erreferentziak

* Zerrenda:Londresko auzoak
* Datuak: Q122767
* Multimedia: Blackwall, London / Q122767
# Biztanleria aktibo

Ekonomian, biztanleria aktiboa lan-merkatuan dauden pertsonen kopurua da, hots, ordainsaritutako lanean ari diren pertsonek eta lanpostu bat bilatzen duten pertsonek, baldin eta horretarako adina badute, osatzen dute biztanleria aktiboa. Biztanleria aktibotik baztertu behar dira, beraz, lanpostu bat bilatzen ari ez diren pertsonak (ikasleak edo besterik gabe une batean lan egin nahi ez duten pertsonak) eta ordainsaririk gabe lan egiten duten pertsonak (etxeko lanetan ari direnak, esaterako). Espainian biztanleria aktiboa Biztanleria Aktiboaren Inkesta izeneko inkesta baten bitartez kalkulatzen da, hiru hilabetero egiten dena.
# Bière

Bière Suitzako udalerria da. Vaud kantonamenduan dago, Morges barrutia barrutian. 2014an 1,590 biztanle zituen 25 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q52262
* Multimedia: Bière / Q52262
# Bièvre

Bièvre, Belgikako hegoaldeko udalerria da, Valoniako Namur probintzian dagoena. 2011ko erroldaren arabera, 3.172 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q715371
* Multimedia: Bièvre / Q715371
# Biztanleriaren dentsitate

    Artikulu hau Demografiako neurriari buruzkoa da; Fisikako neurria gaitzat duena beste hau da: «Dentsitate (fisika)»
Biztanleriaren dentsitatea edo biztanle dentsitatea azalera unitate zehatz batean bizi den biztanle kopurua agertzen duen aldagai estatistikoa da. Gehienetan biztanle kilometro karratuko (bizt/km²) unitatea erabiltzen da kopuru hori agertzeko.
Hau da formula:
${\text{dentsitatea}}={\frac {\text{biztanle kopurua}}{\text{eremua}}}$

## Demografian

Biztanleriaren dentsitatea kalkulatzean eremu jakin bat hartzen da kontuan, aztergaiaren arabera: hiria, eskualdea, estatua edo, nola ez, mundu osoa.
Munduko biztanle kopurua 6.600 milioi da eta eremu osoa 510 milioi kilometro karratu. Horrela, munduko biztanle dentsitatea 6.600.000.000 bizt / 510.000.000 km² = 13 bizt/km². Baina lur eremua edo kontinente-azalera 150 milioi km² dela kontuan izanik, biztanleriaren dentsitatea 43 bizt/km² da. Horregatik, dentsitatea kalkulatzeko oso garrantzitsua da eremu egokia aukeratzea.
Hori dela-eta, biztanleriaren dentsitatea handiena duten estatu gehienak hiri-estatuak, oso nazio txikiak edo menpeko lurraldeak izaten dira. Lurralde hauek eremu urrikoak eta hiritartasun maila handikoak direlako gertatzen da. Hauek dira munduko dentsitate handiena duten estatu edo antzeko estatusa duten lurraldeak:
* Monako (21.477 bizt/km²)
* Singapur (7.456 bizt/km²)
* Hong Kong (6.688 bizt/km²)
* Gibraltar (4.270 bizt/km²)

### Hiriak

Biztanleriaren dentsitate ikaragarri handia duten hiriak superpopulatutzat jotzen dira, nahiz eta bertako bizi kalitatea faktore ugaritan datzan: etxebizitzak, espazio publikoak, azpiegiturak, irispidea eta abar. Hiri dentsoenak Asia hego-ekialdean aurkitzen dira, nahiz eta Kairo (Egipto) eta Lagos] (Nigeria) talde berean egon.

## Hirigintzan

Hirigintzan, azterketa-eremua hiria edo hiriko auzuneren bat denean, beste kontzeptu bat erabiltzen da eskuarki: Etxebizitza dentsitatea. Berau kalkulatzeko honako formula erabiltzen da:
${\text{dentsitatea}}={\frac {\text{etxebizitza kopurua}}{\text{hektarea}}}$

## Ikus, gainera

* Estatuen zerrenda biztanle dentsitatearen arabera

## Erreferentziak

* ↑ Euskalterm: Biztanleriaren dentsitate. euskara.euskadi.eus (Noiz kontsultatua: 2016-11-25).

## Kanpo estekak

* (Ingelesez) Nazio Batuen araberako munduko biztanle-joerak
* Datuak: Q22856
* Multimedia: Population density / Q22856
# Bizzarone

Bizzarone Italiako udalerri bat da. Comoko probintzian kokatuta dago, Lombardia eskualdean. 1.757 biztanle ditu, 2,67 kilometro koadroko azaleran banatuta.

## Mugakideak

Bizzaronek honako udalerri hauekin egiten du muga:
Rodero Uggiate-Trevano Valmorea Mendrisio Ticino Novazzano Stabio

## Kanpo estekak

* Datuak: Q244120
* Multimedia: Bizzarone / Q244120
# Bartolome Arribairekoa

Bartolome Arribairekoa (frantsesez: Barthélémy de La Rivière) okzitaniar apaiz katolikoa izan zen. Baionako apezpikua (1382-1392) izan zen.
# Bartolome Oteitza

Xavier Cosme Damian Oteitza Sanz (Fustiñana, 1774ko irailaren 28a - Buñuel, 1836ko abuztuaren 12a) nafar elizgizon eta politikaria izan zen.
Fiteroko monasterioan sartu zen, frai Bartholomé de Oteyza izenarekin hamasei urte beteak zituela zistertar bilakatu zen. Monasterioko lau urteko abad hautatu zuten hainbat alditan.
Fiteroko monasterioko abade gisa, Erresumako diputatua izan zen eta Nafarroako Erresumako Diputazioko buru izan zen 1830eko irailaren 24tik 1834ko abuztuaren 27ra, Nafarroako Erresumako Gorteek aukeratutako Diputazioko azken presidentea izan zelarik. Haren ondoren eta 1841eko lege hitzartua arte, Nafarroako Diputazioa Madrilgo Gorteen mendeko erakunde probintzial batera murriztu zen, eta ez Erresumako Gorteetara.

## Kanpo estekak

* Datuak: Q110103552
# Bartolome Gibelalde

Bartolome Gibelalde Arzadun (Lizartza, 1788ko azaroaren 3a - Bilbo, 1852ko martxoaren 11) gipuzkoar militarra izan zen. Iberiar Penintsulako Gerran eta Lehen Karlistaldian parte hartu zuen.

## Biografia

Bere ibilbidea Iberiar Penintsulako Gerran frantsesen aurka borrokatzen hasi zuen. Francisco Espoz Minaren agindupean aritu zen lehenengo eta Espainiako Armadan jarraituz koronel-gradua lortu zuen, lotinant koronel zeregina zuela.
1833an Lehen Karlistaldian Karlos Maria Isidro Borboikoa erregaiaren alde egin zuen. Landa-mariskal eta Gipuzkoako Komandante Nagusia izendatua izan zen. Bergararen hartzean eta Getariako setioan paper garrantzitsua izan zuen eta Oriamendiko guduko garaipenean parte hartu zuen.
Gerra bukatutakoan erbestera jo zuen, Bergarako hitzarmena ez baitzuen onartu. Urte batzuk geroago itzuli zen, eta Bilbon hil zen 1852an bere gradu militarra birgaitu ez ziotela.

## Erreferentziak

* ↑ (Gaztelaniaz) Lizartzako Santa Katalina parrokia. Registros sacramentales. .
* ↑ (Gaztelaniaz) Angel de Gorostidi, Euskal-Erria, GUIPÚZCOA EN LA GUERRA DE LA INDEPENDENCIA
* ↑ (Gaztelaniaz) Pablo Gorosabel, Diccionario histórico-geográfico-descriptivo de los pueblos, valles, 295. orria
* ↑ (Gaztelaniaz) Antonio Pirala, Historia de la guerra civil: y de los partidos liberal y carlista

## Kanpo estekak

* Auñamendi Entziklopedia, Bartolomé de Guibelalde
* Datuak: Q19998020
# Bartolome Olaetxea

Bartolome Olaetxea edota Bartholome Olaetxea (Arteaga Derio, Derio, Bizkaia, 1723 – 1795) XVIII. mendeko euskal idazle eta apaiz bizkaitarra izan zen.

## Biografia

Laukarizko erretore eta Bilboko erietxeko kapilau izan zen.
Cristinauben doctrina idatzi zuen 1775ean. Bizkaieraz idatzitako kristau ikasbidea da. Argitaraldi ugari eta zabalkunde handia izan du. Bertso hauei buruz zera dio Luis Villasantek: “Hain bertso biziak dira Chaho liluratuta eta txundituta utzi zutela, honek Europako herri literaturetan zail zela horrelakorik aurkitzen esaten digularik, benetako obra ederrak direla, maisu-lana, chef d’oeuvre bat direla azpimarratuz” (1991, XXIII. or.); eta haren euskarari buruz: “en un vizcaíno enteramente popular” (Villasante 1979, 123. or.).

## Lanak
### Erlijioa

* Cristinauben doctrina (1763, Thomas Robles ta Navarro)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Bartolome Olaetxea Literaturaren Zubitegian
* Datuak: Q12254805
# Bartolo Aierbe

Bartolo Aierbe Urretarazu (Gaintza, 1906-Donostia, 1997) bertso-jartzailea eta idazlea izan zen. Urte asko Donostiako Loiola auzoan bizi izan zen. Haren semea Joxe Aierbe izan zen.

## Liburuak

Bartolo Aierbek bere oroitzapenak hitz lauaz bi liburuetan bildu zituen, biak Antonio Zavalaren laguntzaz idatzita. Horietan bere autobiografiarekin batera bere garaiko ohiturak eta lanak jaso zituen:
* Zaarrak berrituz (1996, Auspoa-Sendoa)
* Nere mundualdia (1988, Auspoa-Etor, ISBN: 978-84-85527-37-3)

## Erreferentziak

* ↑ http://www.donostiaeuskaraz.eus/donostia/idazleak/idazleak/00017.htm
* ↑ http://aunamendi.eusko-ikaskuntza.eus/eu/aierbe-urretarazu-bartolo/ar-143507/
* ↑ Liburu osoa Euskaltzaindiaren webgunean.[https://www.euskaltzaindia.eus/dok/iker_jagon_tegiak/auspoa/21303.pdf

## Kanpo estekak

* Ixiar Rozasek Argian, 1996an plazaratutako elkarrizketa.
* "Uba´ko Ama Birjiña", Aierberen testua.
* Datuak: Q104035560
# Bartolome (apostolua)

Done Bartolome (antzinako grezieraz: Βαρθολομαίος; arameraz: bar-Tôlmay, euskaraz: «Tôlmay-ren edo Ptolomeoren semea») Jesus Nazaretekoak hautaturiko apostoluetako bat izan zen. Hiru ebanjelio sinoptikotan agertzen da, beti Filiperekin batera. Joanen Ebanjelioan, berriz, ez da Bartolome izena agertzen, baizik eta Natanael; hala ere, agian izen horren jabea Filipe ere bada.
Tradizioak hainbat tokitako ebanjelizatzaile gisan agertzen du (Frigia, Ponto, India). Bizirik larrutua hil bide zuten Armenian (margolari askok irudikaturiko gertaera, hala nola Riberak).
Hainbat hiri, leku, herrialde eta gizatalderen santu zaindaria da: Armenia, Gambatesa, zapatagileak eta abar.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q43982
* Multimedia: Saint Bartholomew / Q43982
# Bocigas

Bocigas Valladolideko udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 101 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1916411
* Multimedia: Bocigas / Q1916411
# Bock (Minnesota)

Bock Minnesotako hiri bat da. Mille Lacs konderrian kokatua dago. 2010ean 106 biztanle zituen, 0,38 kilometro koadrotan banatuta.

## Ikus, gainera

* Mille Lacs konderria

## Kanpo estekak

* Datuak: Q2251642